এটিএম সালাম, নবীগঞ্জ থেকে ॥ নবীগঞ্জ-বানিয়াচং সড়কের রাজাবাদ ব্রিজের ডাইভারশনটি মরণ ফাঁদে পরিণত হয়েছে। চরম ঝুঁকি নিয়ে চলছে যানবাহন। পথচারীদের দূর্ভোগের শেষ নেই। কাঁদা, নর্দমায় ভরপুর ওই ডাইভারশনের উভয় পাশ। স্কুল কলেজগামী ছাত্র-ছাত্রীদের যাতায়াতে মারাত্মক অসুবিধার সৃষ্টি হচ্ছে। যে পোষাকে বাড়ি থেকে বের হয়ে স্কুলে যাওয়া হয়, ওই ডাইভারশনে এসেই সেই পোষাক কর্দমাক্ত হয়ে যায়। বিষয়টি সংশ্লিষ্ট কর্তৃপক্ষের নজরে একাধিকবার দেয়া হলেও কোন উদ্যোগ গ্রহন করা হচ্ছেনা। ঠিকাদারী প্রতিষ্টানের অবহেলা ও গাফিলতির কারণেই এ অবস্থার সৃষ্টি হয়েছে। এলাকাবাসী জানান, প্রায় ৬ মাস পূর্বে নবীগঞ্জ-বানিয়াচং সড়কের পুরাতন ব্রিজ ভেঙ্গে নতুন ব্রিজ নির্মাণের জন্য টেন্ডার আহ্বান করা হলে সিলেটের একটি ঠিকাদারী প্রতিষ্টান এ কাজটি পায়। ওই সড়কের সব ক’টি ব্রিজ একযোগে ভেঙ্গে নামমাত্র ...